OpenLLM-France/wikimedia huggingface dataset:
# Josep Maria Coll i Majó

Josep Maria Coll i Majó (Sant Celoni, 20 d'abril de 1926 - 13 de desembre de 2022) va ser un polític català, que fou alcalde de Sant Celoni del 1959 al 1966.

## Biografia

Josep Maria Coll i Majó fou nomenat regidor el 1954, i ocupà l'alcaldia de Sant Celoni des del 22 de juny del 1959 fins al 14 de març del 1966.
El seu mandat va coincidir amb l'època del "desarrollismo" franquista durant el qual el creixement industrial del poble va atraure-hi molts immigrants; per això, calgué construir nous habitatges, i, així, cap a 1960, ja s'anaven formant els barris de Sant Ponç, les Borrelles i el Pla de Palau i el 1963 s'aprovà la urbanització del turó de la Verge del Puig. Durant el mandat de Coll i Majó, va ser mort al carrer de Santa Tecla el guerriller maquis Quico Sabaté (1960).
El 1963, l'Ajuntament de Sant Celoni sol·licità l'agregació de les entitats de població del Pont Trencat, Moixerigues i el Virgili, molt properes al nucli urbà de Sant Celoni però pertanyents al terme municipal de Santa Maria de Palautordera. El Ministeri de Governació denegà la petició el 1967.
Josep Maria Coll i Majó va ser un dels promotors d'Òmnium Cultural i en formà part de la junta de la Delegació Comarcal del Vallès Oriental, i també fou col·laborador del Congrés de Cultura Catalana. Des de 1975 fou militant d'Unió Democràtica de Catalunya (UDC) i president del consell local del partit entre 1979 i 1996. Segon de la llista de CiU a les eleccions municipals de 1979, presidí les comissions de cultura, ensenyament i acció social de l'Ajuntament fins al 1983. Encapçalà la llista de CiU en les eleccions municipals de 1991, i va ser regidor a l'oposició fins al 1995. Va ser candidat al Congrés dels Diputats per la circumscripció de Girona a les eleccions de 1977; el 1980 va ser elegit diputat de la Diputació Provincial de Barcelona i en dues legislatures (1984 i 1988) fou diputat al Parlament de Catalunya per CiU. Va ser conseller nacional d'UDC, conseller comarcal, president de la Intercomarcal de Barcelona-comarques entre 1986 i 1992, i candidat.

## Referències

* ↑ «Mor Josep Maria Coll, exalcalde i exregidor de Sant Celoni». el9nou.cat, 14-12-2022 [Consulta: 8 juliol 2023].
* ↑ «Coll i Majó, Josep Maria». Diccionari biografic d'Alcaldes i alcaldesses del Vallès Oriental (des de 1901 a l'actualitat). Museu de Granollers. [Consulta: 10 gener 2014].
* ↑ Càrrecs parlamentaris i biografies dels diputats i diputades. Composició dels grups parlamentaris. II Legislatura i Càrrecs parlamentaris i biografies dels diputats i diputades. Composició dels grups parlamentaris. III Legislatura. Parlament de Catalunya
# Jocs Olímpics de Los Angeles

«Jocs Olímpics de Los Angeles» té aquests significats:
* Jocs Olímpics d'Estiu de 1932
* Jocs Olímpics d'Estiu de 1984
# Die Parallelstraße

Die Parallelstrasse (en alemany, El carrer paral·lel) és una pel·lícula documental i experimental alemanya de caràcter surrealista, dirigida per Ferdinand Khittl amb guió de Bodo Blüthner. És considerada una de les mostres més misterioses de l'anomenat Nou Cinema Alemany, i fou produïda per la nova Gesellschaft für bildende Filme. Va participar en la selecció oficial del Festival Internacional de Cinema de Sant Sebastià 1962.

## Argument

En una sala fosca, cinc homes comandats per un supervisor han de debatre, analitzar i classificar 308 documents cinematogràfics realitzats per un misteriós home.

## Repartiment

* Friedrich Joloff... Supervisor
* Ernst Marbeck ... Conseller Nr. 1
* Herbert Tiede ... Conseller Nr. 5
* Wilfried Schröpfer ... Conseller Nr. 2
* Werner Uschkurat ... Conseller Nr. 4
* Henry van Lyck ... Conseller Nr. 3

## Crítiques

El crític francès Robert Benayoun l'anomenà thriller filosòfic, un western de meditació que compensa tot un any d'inevitables manifestacions d'estupidesa, Jacques Rivette la va posar a la seva llista de les pel·lícules més importants de 1968. El DVD la presenta com a "obra mestra injustament oblidada del nou cinema alemany" (Martin Brady), així com diversos breus curts de Ferdinand Khittl (1924-1976) que mostren el seu talent per a experimentacions innovadores de cinema.

## Referències

* ↑ Pel·lícules a la selecció de 1962 al web del Festival
* ↑ Die Parallelstraße a edition-filmmuseum.com

## Enllaços externs

* (alemany) Die Parallelstraße a viennale.at
# Església Parroquial de Sant Pere d'Or

L'antiga església de Sant Pere d'or, de fundació comtal, era d'estil romànic, sostinguda per una volta de mig punt i de grans dimensions. D'aquesta edificació en resten solament en l'actualitat el portal i el mur de ponent. Hom desconeix com era la seva planta, si constava d'una nau amb absis o era de creu llatina amb absidioles a ambdós costats, les quals completaven una petita nau transversal. El portal, amb un timpà decorat i treballat amb gran gust- hi ha representada la figuera del Pantisocràtic amb les quatre evangelistes-, consta de dos arcs de mig punt adovellats i columnes molt llises, coronades per capitells esculpits a base de motius vegetals i temes historiats. Primitivament era policromat, i es creu que fou construït a finals del segle xii, cosa que ha fet suposar que va ser esculpit pel mateix escultor que tallà el portal romànic de la Seu de Manresa (Arnau Cadell).
Entre el 1596 i el 1599 es bastí el temple d'estil gòtic en transició de renaixement, el qual ha estat reformat en diverses ocasions durant el segle xix. Un darrer afegitó, la capella del Sentíssim, que fou inaugurada l'any 1897, completa el conjunt arquitectònic del qual forma part, a més, el rellotge del campanar. L'actual rellotge és una creació d'un rellotger de Moià que el va construir l'any 1761.
# Juan Carlos Montiel

Juan Carlos Montiel (Montevideo, 12 de novembre de 1965) és un boxejador uruguaià retirat que va competir en representació del seu país durant els Jocs Olímpics d'Estiu de 1988, a Corea del Sud.
Montiel va guanyar una medalla de bronze als Jocs Panamericans de 1987 quan encara era un boxejador amateur. Conegut popularment com el "Tito", va fer el seu debut professional el 15 d'octubre de 1993 en derrotar a Luiz Augusto Ferreira.

## Referències

* ↑ Perfil Arxivat 2009-12-20 a Wayback Machine. (anglès)

## Enllaços externs

* Perfil de Juan C. Montiel a BoxRec.com Arxivat 2015-03-27 a Wayback Machine. (anglès)
# Monàkino (Ussuriïski)

* Per a altres significats, vegeu «Monàkino».
Monàkino (en rus: Монакино) és un poble del krai de Primórie, a l'Extrem Orient de Rússia, que en el cens del 2010 tenia 170 habitants. Pertany al districte rural d'Ussuriïski.

## Referències

* ↑ Законодательное собрание Приморского края. Сборник «Муниципальные образования Приморского края»
* ↑ Официальный сайт УГО
# Nabarzanes

Nabarzanes (Ναβαρζάνης) fou un persa al servei de Darios III de Pèrsia.
Curti l'esmenta com l'autor d'una carta enviada a Sisines, un persa al servei d'Alexandre el Gran en el qual li demanava de matar el rei macedoni. A la batalla d'Issos va dirigir l'ala dreta de la cavalleria persa. Després es va unir a Bessos de Bactriana i altres sàtrapes que van conspirar contra el rei persa i el van matar. Quan Darios estava reunit amb l'estat major a Ecbàtana va proposar-li de refugiar-se a la part oriental de l'imperi i abdicar la seva autoritat en Bessos; Darios es va ofendre tant que va treure l'espasa per matar-lo cosa que finalment es va poder evitar entre tots. Els conspiradors van decidir fer presoner a Darios però el pla fou descobert al rei per Patró. El rei va refusar refugiar-se entre els mercenaris grecs i finalment els conspiradors el van capturar i el van carregar de cadenes i finalment el van matar.
Nabarzanes va fugir a Hircània i després va escriure a Alexandre oferint la seva rendició si li garantia la seva seguretat personal; Alexandre va acceptar. Posteriorment no torna a ser esmentat.
# Maria Morera i Colomer

Maria Morera i Colomer (Begur, 2003) és una actriu catalana. Ha interpretat el paper de Sara Amat a la pel·lícula La vida sense la Sara Amat, dirigida per Laura Jou, i a la seqüela, la sèrie Cucut, dirigida per Jou i Fernando Trullols. A més, destaca com a protagonista de Libertad de Clara Roquet, pel·lícula guanyadora de dos premis Goya i cinc premis Gaudí, incloent el de Millor Protagonista femenina. Actualment estudia un grau d'Humanitats a la Universitat Pompeu Fabra.

## Filmografia
### Cinema

| Any | Títol | Personatge | Annotacions |
| 2019 | La vida sense la Sara Amat | Sara Amat | |
| 2021 | Libertad | Nora | |
| 2022 | Son pardos | | Curtmetratge |
| 2022 | Flechas | | Curtmetratge |
| 2024 | El 47 | Mar | |

### Televisió

| Any | Títol | Personatge | Episodis | |
| 2021 | Buga Buga | Mire | 1 episodi (1x06) | |
| 2022 | Cucut | Sara Amat | 5 episodis (serie sencera) | Continuació de La vida sense la Sara Amat |
| 2024 | Jo mai mai | Rita | 8 episodis (sèrie sencera) | |

## Vida personal

Va estudiar batxillerat artistic i fou alumna d'Estudi per l'Actor, escola de Laura Jou.

## Referències

* ↑ «Dos adolescents fugen del món adult al thriller rural ‘Cucut’» (en castellà), 28-03-2022. [Consulta: 30 març 2022].
* ↑ Cervera, Marta. «Els Gaudí empoderen el cine femení», 07-03-2022. [Consulta: 30 març 2022].
* ↑ «XIV Premis Gaudí». [Consulta: 2 setembre 2022].
* ↑ «Actriz María Morera | Portfolio | Xènia Masó Actors» (en espanyol europeu). [Consulta: 2 setembre 2022].
# FIBA Europa

La FIBA Europa és la confederació d'associacions nacionals de bàsquet d'Europa. És una de les cinc confederacions continentals de la FIBA.

## Federacions

| Albània Alemanya Andorra Anglaterra Armènia Àustria Azerbaidjan Bèlgica Belarús Bòsnia i Hercegovina Bulgària Xipre Croàcia | Dinamarca Escòcia Espanya Estònia Finlàndia França Geòrgia Gibraltar Grècia Hongria Irlanda Islàndia Israel | Itàlia Letònia Lituània Luxemburg Macedònia del Nord Malta Moldàvia Mònaco Montenegro Noruega Països Baixos Gal·les Polònia | Portugal Txèquia Romania Rússia San Marino Sèrbia Eslovàquia Eslovènia Suècia  Suïssa Turquia Ucraïna |
# Saint-Domineuc

Saint-Domineuc (en bretó Landoveneg) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.962 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 979 | 1.013 | 1.127 | 1.333 | 1.339 | 1.437 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Michel Fraboulet | UMP |
# Selm Stenvall

Selm Stenvall (Suècia, 4 de maig de 1914 - 28 de maig de 1995) va ser un esquiador de fons suec que va competir durant la dècada de 1930. En el seu palmarès destaca una medalla d'or al Campionat del Món d'esquí nòrdic de 1939.

## Referències

* ↑ Längdskidor Sverige: Svenska OS, VM och EM-medaljörer
* ↑ Resultats al Campionat del món d'esquí nòrdic (alemany)
# Kalínino (Kubànskaia Step)

* Per a altres significats, vegeu «Kalínino».
Kalínino - Калинино (rus) és un poble del krai de Krasnodar, a Rússia. Es troba a la vora dreta del riu Sukhoi Txelbas, afluent del riu Sredni Txelbas, tributari del Txelbas. És a 20 km al sud-oest de Kanevskaia i a 104 km al nord de Krasnodar. Pertany al possiólok de Kubànskaia Step.
# Psychoda paraguadens

Psychoda paraguadens és una espècie d'insecte dípter pertanyent a la família dels psicòdids.

## Descripció

* La femella fa 1,07-1,32 mm de llargària a les antenes (1,12-1,42 en el cas del mascle), mentre que les ales li mesuren 1,60-2,12 de longitud (1,62-2,07 en el mascle) i 0,62-0,82 d'amplada (0,62-0,80 en el mascle).
* Les antenes presenten 16 segments.

## Distribució geogràfica

Es troba a Indonèsia: Papua Occidental.

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species (anglès)

## Enllaços externs

* ION (anglès)
# Morisca

«Morisca» té aquests significats:
# Nico Santos

Nico Santos és el nom dels següents personatges:
* Nico Santos (cantant), cantant alemany-espanyol
* Nico Santos (actor), actor filipinoestatunidenc
# Kao

Kao (antigament transcrit com Oghao) és una illa formada per un volcà que es troba a l'oest del grup Ha'apai, al regne de Tonga, a 5 km al nord-est de Tofua i a 160 km al nord de Tongatapu.
L'illa té una forma cònica simètrica que s'eleva des del mar amb un angle constant de 35º fins al cim de 1.046 m d'altitud. És el punt més alt de Tonga. En el petit cràter hi ha un llac d'aigua fresca. La superfície total és d'11,6 km².
Va ser descoberta, el 1774, pel capità James Cook. La darrera erupció confirmada va tenir lloc el 1874.

## Referències

* ↑ «Kao - Peakbagger.com». [Consulta: 6 abril 2024].
* ↑ «July - September 1774» (en anglès americà). [Consulta: 6 abril 2024].
* ↑ «Global Volcanism Program | Kao» (en anglès). [Consulta: 6 abril 2024].
# FIBA Oceania

FIBA Oceania és una zona dins de l'associació FIBA que conformen 21 federacions nacionals de la FIBA.

## Membres

| Samoa Americana Austràlia Illes Cook Fiji Guam Kiribati | Illes Marshall Micronèsia Nauru Nova Caledònia Nova Zelanda | Illa Norfolk Illes Marianes del Nord Palau Papua Nova Guinea Samoa | Salomó Polinèsia Francesa Tonga Tuvalu Vanuatu |
# Selm

Selm és un municipi del districte d'Unna, a l'estat de Rin del Nord-Westfàlia, a Alemanya.

## Ciutats agermanades

* Workington ( Regne Unit)
* Walincourt-Selvigny ( França)
# Kalíninskaia (Krasnodar)

* Per a altres significats, vegeu «Kalíninskaia».
Kalíninskaia - Калининская (rus) - és un poble (una stanitsa) del krai de Krasnodar, a Rússia. Es troba a la vora dreta del riu Ponura, afluent del riu Kuban. És a 57 km al nord-oest de Krasnodar.

## Història

El nom de la vila es remunta a un assentament dels zaporoges a finals del segle xvi, que a finals del segle xviii colonitzaren el Kuban com a cosacs de la mar Negra. La primavera del 1794 es fundà l'assentament de Popovitxévskoie amb 497 colons. El 1808 l'assentament, com que hi havia a prop la guerra, es traslladà a la vora dreta del riu. El 1842 la vila ja tenia 2.099 habitants, i obtingué l'estatus de stanitsa, amb el nom de Popovitxévskaia. El 1916 tenia ja 11.601 habitants.
Amb el procés de repressió contra els kulaks i la gran fam del 1933, la població es reduí a la meitat. Els tres kolkhoz que es trobaven a la ciutat es fusionaren en un de sol el 1950. Finalment, el 1957 l'stanitsa prengué el nom de Kalíninskaia.

## Enllaços externs

* Lloc web de la vila Arxivat 2014-08-10 a Wayback Machine. (rus)
* Lloc web no oficial de la vila (rus)
# Nassau

«Nassau» té aquests significats:
* Geografia:
** Nassau (Bahames), capital de les Bahames.
** Nassau (Illes Cook), illa de l'arxipèlag de les Cook.
** Nassau (Minnesota)
** Nassau (Nova York)
** Nassau Bay, població dels Estats Units a l'estat de Texas.
** Nassau Village-Ratliff, concentració de població designada pel cens dels Estats Units a l'estat de Florida.
** East Nassau, població dels Estats Units a l'estat de Nova York.
** Baarle-Nassau, municipi de la província del Brabant del Nord, al sud dels Països Baixos.
** Castell de Nassau, castell de Renània-Palatinat (Alemanya).
** Comtat de Saarwerden o de Nassau-Saarwerden, jurisdicció feudal del Sacre Imperi Romanogermànic.
** Ducat de Nassau, antic ducat alemany de 1806 a 1866, als actuals estats de Hessen i Renània-Palatinat.
** Província de Nassau, província prussiana de 1944 a 1945.
* Miscel·lània:
** Casa de Nassau, dinastia aristocràtica europea d'origen alemany
*** Casa d'Orange-Nassau, branca de la Casa de Nassau, origen de la casa reial neerlandesa.
** Orde d'Orange-Nassau, orde neerlandès, creat el 1890.
# Morir de miedo

Morir de miedo és una pel·lícula de terror espanyola del 1980 escrita i dirigida per Juan José Porto Rodríguez.

## Argument

Un matrimoni condueix en direcció a una apartada casa de la Serra de Guadarrama. Ell és un greu malalt crònic, i pensen passar allí uns dies per a celebrar així el seu cinquè aniversari de noces. Durant el trajecte, senten que una parella de delinqüents ha assaltat un xalet i comès una violació dins d'aquest...

## Repartiment

* Mònica Randall (Ana)
* Simón Andreu (Eduardo)
* Miguel Ayones (Miguel)

## Recepció

Va participar com a part de la secció oficial del XIII Festival Internacional de Cinema Fantàstic i de Terror a Sitges.

## Referències

* ↑ Morir De Miedo (1980) de Juan José Porto, alohacriticon
* ↑ Se inaugura el Festival de Cine Fantástico y de Terror, La Vanguardia, 4 d'octubre de 1980

## Enllaços externs

* Fragment de la pel·lícula a YouTube
# Nitrit de calci

El nitrit de calci és un compost inorgànic amb fórmula química Ca(NO₂)₂. En aquest compost, com en tots els nitrits, el nitrogen es troba en un estat d'oxidació +3. Té moltes aplicacions com a anticongelant, inhibitor del rovell de l'acer i detergent per a refineria del petroli.

## Propietats

A temperatura i pressió ambients, el compost és un sòlid blanc incolor o lleugerament groc. És soluble en aigua i té una densitat de 2.26 g/cm3. El seu punt de fusió és de 390 °C i és estable sota condicions normals d'ús i emmagatzematge. També es caracteritza pel seu fort caràcter oxidant.

## Síntesi

El nitrit de calci pot ser produït mitjançant diferents processos de síntesi. Un d'ells, és fer reaccionar hidròxid de calci amb òxids de nitrogen, NO$_X$, un gas que típicament és produït en les plantes d'àcid nítric. A la planta, l'amoníac és cremat per produir el gas NOX que es fa servir per fabricar l'àcid nítric i també el nitrit de calci.
També pot ser preparat formant una solució de nitrit de sodi i nitrat de calci; refredant la solució per precipitar el nitrat de sodi; formant una sal doble d'hidròxid de calci i nitrit de calci; i en presència d'aigua, fent descompondre la sal doble per formar una solució de nitrit de calci i fent insoluble l'hidròxid de calci. Essencialment, la funció de l'hidròxid de calci és segrestar el nitrit de calci; l'hidròxid de calci forma la sal doble insoluble que es pot fer servir per separar porcions de nitrit del calci de la solució. Després, la sal doble és dissolta, alliberant el nitrit de calci i regenerant l'hidròxid de calci.
1. Precipitació de la sal doble
    Ca(NO₂)₂ + Ca(OH)₂ + H₂O → Ca(NO₂)₂·Ca(OH)₂·H₂O
2. Alliberament del nitrit de calci
    Ca(NO₂)₂·Ca(OH)₂·H₂O → Ca(NO₂)₂(aq) + Ca(OH)₂ + H₂O

## Usos

A causa de les seves característiques anti-oxidants i anti-gel, té una gran varietat d'usos. Es pot fer servir com a anticongelant a causa de la seva alta solubilitat, tant en solució com en pols. Es pot promoure la hidratació de minerals en el ciment fent que aquest anticongelant a temperatura inferior als 0 °C, amb temperatures de funcionament de fins −20 °C. També es pot fer servir com a inhibidor de la corrosió dels metalls, per això, es pot fer servir per protegir acer en estructures i edificis de formigó del rovell, estenent-ne la seva vida útil. També es fa servir com a detergent en les indústries del petroli, medicaments, tints i metal·lúrgia.

## Seguretat

És un reductor inorgànic tòxic que no pot ser barrejats amb salts orgàniques d'amoni, àcids o cianur. Ha de ser mantingut en un lloc fred, ventilat i sec; quan la temperatura és més alta que 220 °C redueix i descompon a òxid de dinitrogen. Durant el transport és important protegir-lo de la pluja i el sol directe.

## Referències

* ↑ "Calcium nitrite".
* ↑ "Calcium Nitrite MSDS Sheet; Manufacturers" Arxivat 2017-06-29 a Wayback Machine..
* ↑ "Calcium nitrite; a definition" Arxivat 2009-07-17 a Wayback Machine..
* ↑ Gaidis, James M.; Arnold M. Rosenberg (23 September 1980).
* 1 2 "Calcium nitrite" Arxivat 2013-01-14 a Wayback Machine..
* ↑ balonis, magdalena; Fredrik P. Glasser (1 July 2011).
# Marcelino dos Santos

Marcelino dos Santos (Lumbo, 20 de maig de 1929 - Maputo, 11 de febrer de 2020) fou un polític i poeta de Moçambic.

## Biografia

Era fill de Firmindo dos Santos (activista pels drets dels negres) i Teresa Sabino dos Santos, i era mulat. De jove va créixer i estudiar a Lourenço Marques (Maputo) i després va anar a l'Institut Industrial de Lisboa a Portugal (1947). Va allotjar-se a la Casa dos Estudantes do Imperio, on va conèixer Amílcar Cabral (Guinea Bissau), Agostinho Neto (Angola), i Eduardo Mondlane (Moçambic). Quan el 1950 Neto fou arrestat i Mondlane deportat als Estats Units, va marxar a París. Allí va viure amb diversos escriptors i artistes i col·laborà amb la revista Présence Africaine.
El 1957 va participar en la fundació a París el Moviment Anti-Colonial. Després es va unir a la UDENAMO. Va participar en la fundació de la Conferència de les Organitzacions Nacionalistes de les Colònies Portugueses (CONCP) a Casablanca l'abril de 1961. Fou també un dels fundadors del Frelimo el juny del 1962. El 1964 fou secretari d'afers exteriors del partit i desenvolupà una tasca important per al front davant l'ONU i l'Organització per a la Unitat Africana. El 1969 fou membre del triumvirat que va agafar el control del Frelimo (abril) fins al novembre, quan Uria Simango fou expulsat i Samora Machel, de la tendència marxista radical afavorida per Dos Santos, nomenat president. Com que era mulat, Dos Santos va preferir restar a l'ombra i deixar que Machel, totalment negre, ocupés la posició principal, però va restar l'ideòleg del partit fins que al començament dels noranta aquest va abandonar la línia comunista. Fou vicepresident del partit del 1969 al 1977, i vicepresident de Moçambic del 25 de juny de 1975 al 1977. Fou diverses vegades ministre, membre del Buró Polític del Comitè Central del FRELIMO que va governar provisionalment el país a la mort de Samora Machel el 1986, president del Parlament (1987-1994) i membre del Comitè Central del Frelimo on representa la línia més esquerrana, ara en minoria.
Com a poeta publicà poesies sota els pseudònims Kalungano i Lilinho Micaia a la revista O Brado Africano, i un llibre sota el seu nom real, titulat Canto do Amor Natural, publicat el 1987 per l'Associação dos Escritores Moçambicanos.

## Referències

* ↑ Marcelino dos Santos a bookrags
* ↑ Marcelino dos Santos Arxivat 2014-02-02 a Wayback Machine. al web del govern sud-africà
* ↑ Mozambique News Agency, 24 May 1999.
* ↑ «Marcelino dos Santos at 70 looks to socialism». Arxivat de l'original el 2017-01-19. [Consulta: 17 octubre 2016].
* ↑ Biografia Arxivat 2016-10-18 a Wayback Machine. a lusofoniapoetica.com
# Brookhaven (Nova York)

Brookhaven és una població dels Estats Units a l'estat de Nova York. Segons el cens del 2004 tenia 472.425 habitants.

## Demografia

Segons el cens del 2000, Brookhaven tenia 448.248 habitants, 146.828 habitatges, i 112.910 famílies. La densitat de població era de 667,5 habitants/km².
Dels 146.828 habitatges en un 38,9% hi vivien nens de menys de 18 anys, en un 62,3% hi vivien parelles casades, en un 10,6% dones solteres, i en un 23,1% no eren unitats familiars. En el 17,9% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,37.
Per edats la població es repartia de la següent manera: un 26,7% tenia menys de 18 anys, un 8,9% entre 18 i 24, un 31,5% entre 25 i 44, un 22,7% de 45 a 60 i un 10,1% 65 anys o més.
L'edat mediana era de 35 anys. Per cada 100 dones de 18 o més anys hi havia 93,8 homes.
La renda mediana per habitatge era de 62.475 $ i la renda mediana per família de 69.358 $. Els homes tenien una renda mediana de 48.601 $ mentre que les dones 32.157 $. La renda per capita de la població era de 24.191 $. Entorn del 3,9% de les famílies i el 5,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brookhaven». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Brookhaven». American Fact Finder. Oficina del Cens dels Estats Units, 12-01-2010.

## Enllaços externs

* Brookhaven - Lloc web oficial